Seemanne sterf ná ontruiming | Maroela Media
Seemanne sterf ná ontruiming
Argieffoto Via MarineTraffic.com
Twee seemanne is Woensdagaand in 'n Durbanse hospitaal dood nadat hulle met 'n helikopter uit 'n vragskip ontruim moes word.
Clifford Ireland, stasiebevelvoerder van die Nasionale Seereddingsinstituut (NSRI) in Durban, het gesê die NSRI is Woensdag om 16:00 in kennis gestel dat twee semanne dringend uit 'n vragskip ontruim moes word.
Die vragskip, Agios Fanourios, was onderweg van Abidjan in die Ivoorkus na Durban en was in daardie stadium 92 seemyle oos van Oos-Londen.
"Die mans, 'n 53-jarige Panamees en 'n 53-jarige Filippyn, was bewusteloos en het vermoedelik aan malaria gely," het Ireland gesê.
Ireland het gesê weens die ver afstand kon 'n seereddingsvaartuig nie na die vragskip gestuur word nie en is paramedici van Netcare 911 en NSRI-reddingswemmers met 'n lugmaghelikopter na die skip geneem.
"Toe hulle daar aankom, is die bemanning na die skip toe afgehys. Die mans was in die sorg van die skip se mediese personeel en was in 'n ernstige toestand. Hulle is in die helikopter gelaai."
Die seemanne het omstreeks 23:00 by 'n hospitaal in Durban aangekom waar dokters en verpleegsters by paramedici oorgeneem het. Ten spyte van volgehoue pogings om die mans se lewens te red het albei in die hospitaal gesterf.
Makhosi Khoza bedank uit ANC
Vrou vermoor toe 'kopers' na huis kyk
Hoekom solank gewag om die seemanne hospitsliseer word?
Skim · 1 jaar gelede
@ Buitestaander onthou jy van die verwoestende winde wat die kuslyn getref het?…. soms laat die toestande dit nie toe om te red wanneer gered moet word nie.